Kaapstad vrou vas oor R2 m. dagga | Maroela Media
Argieffoto Foto: weedmexico.com
"Lede van 'n gespesialiseerde dwelmspan het 'n wenk opgevolg en die huis in 16de Laan in Philippi deursoek," het lt.kol. André Traut, woordvoerder van die polisie, gesê. "'n 26-jarige vrou is op die toneel in hegtenis geneem op aanklag van die besit van saamgeperste dagga ter waarde van nagenoeg R2 miljoen."
Traut het verduidelik die dagga was netjies in bokse en pakkies verpak, en dit wil voorkom of dit gereed was vir verspreiding. "Die polisie het ook beslag gelê op 'n groot bedrag kontant."
Die vrou, wat tydens die klopjag alleen in die huis was, sal na verwagting Woensdag in die hof verskyn.
"Die moontlikheid van verdere inhegtenisnemings word nie uitgesluit nie," het Traut bygevoeg.
Die is net die oortjies van die seekoei. Waar kry sy dit, is die vraag? Dit help nie hulle arresteer net vir haar nie, waar word dit gekweek en wie versprei dit na verkopers soos sy – dis waarna die polisie moet soek en daardie klomp ook arresteer.